Diari Oficial de la Generalitat Valenciana


Sumari del DOGV 4471, del 01-04-2003 (2003/3710)

ORDE de 25 de març de 2003, de la Conselleria de Medi Ambient, per la qual es fa pública la línia de subvenció i l'import global màxim que finança per a l'any 2003 un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, convocada per Orde de 13 de maig de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3710


Data del document
:   25-03-2003

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * Alcoi
    * Ibi
    * explotació agrària
    * lluita contra incendis
    * protecció del bosc
    * ajuda a l'agricultura
    * residu agrícola
    * suport econòmic
    * eliminació de residus

ORDE de 25 de març de 2003, de la Conselleria de Medi Ambient, per la qual es fa pública la línia de subvenció i l'import global màxim que finança per a l'any 2003 un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, convocada per Orde de 13 de maig de 2002. [2003/X3710]
  
L'Orde de 13 de maig de 2002, de la Conselleria de Medi Ambient, va establir un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi.
  
L'article 15 de l'esmentada orde estableix que la dotació anual per a establir un règim de primes dependrà de l'assignació que, per a este règim de primes, s'establisca en les corresponents lleis de pressupostos.
  
Vist que l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article únic
  
Les primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, regulades per l'Orde de 13 de maig de 2002, de la Conselleria de Medi Ambient, s'han de finançar a càrrec del capítol IV de la secció 14, servei 04, programa 442.40, línia T4807000, dels pressupostos de la Generalitat Valenciana, amb un import global màxim de 25.696,96 euros, per a l'any 2003.
  
DISPOSICIÓ FINAL
  
Esta orde entra en vigor l'endemà d'haver sigut publicada en el Diari Oficial de la Generalitat Valenciana.
  
València, 25 de març de 2003
  
El conseller de Medi Ambient,
  
FERNANDO MODREGO CABALLERO